
Eljárásrend/online oktatás

Az Intézmény 2020. 11.11-től a vonatkozó jogi szabályozásnak megfelelően áttért digitális oktatásrendre.

Az Intézményben folyamatos vezetői ügyelet működik (Igazgató és Igazgató helyettesek).

A Technikai dolgozók (takarítók, karbantartó/lovász/gépkocsivezető, gazdasági ügyintéző, tangazdasági dolgozók) a szokott munkarendben végzik feladataikat, attól eseti eltérések elrendelhetők, amennyiben szükséges.

A közismereti oktatatás teljes mértékben digitális munkarendben zajlik.

Minden osztály az érvényben lévő órarend szerinti időkeretben, digitális formában tanul.

A szakmai gyakorlati oktatást kis létszámú csoportokban fogja az iskola megvalósítani- ennek részletes kidolgozása folyamatban van.

Az értékelések tekintetében:
· minden oktató kolléga létrehozta a Google Classroom- ban saját tantárgyainak kurzusait, 
· a számonkérések formájának meghatározása az oktatók hatáskörébe lett rendelve azzal a kitétellel, hogy minden hónapban minden tanulónak tantárgyanként legalább 1 db. érdemjegyet szereznie kell, ill. minden számonkérési forma esetében a tanuló által küldött dokumentumok (házidolgozat, beszámoló, projektfeladat, stb.) a Classroomon keresztül kell, hogy megküldésre kerüljenek az oktató számára, 
· teszt formában történő számonkérésre a Redmenta felülete is használható.

A szakmai gyakorlatok idejére a kollégiumi ellátás biztosított- természetesen a megfelelő járványügyi intézkedések mellett.

